text: Uheld på motorvej under streetrace
  18 oktober 2014 kl. 06.07
  Selvom streetrace i Esbjerg fredag aften forløb uden bøder, så fik fire biler alligevel skader, da de stødte sammen på Esbjerg-motorvejen.
  Fredag aften kørte flere hundrede biler demonstration fra Korskroen til Esbjerg. Ønsket om en bane til ræs får gang på gang de passionerede streetracere til at køre i og omkring Esbjerg.
  Og aftenen forløb roligt, hvis man kan sige det, når flere hundrede biler starter motoren på samme tid. Men politiet giver ros til arrangøren og melder om nul bøder til bilisterne.
  Til gengæld opstod der et harmonikasammenstød på motorvejen ved afkørsel Esbjerg Ø.
  - Fire biler kører op i hinanden, og der sker en del materielle skader, siger vagtchefen hos Syd- og Sønderjyllands Politi til TV SYD.
  En ambulance blev sendt til stedet, men ingen personer kom til skade.
  Demo kørslen afviklet uden bøder fra politiet. Stor ros til arrangørerne. Fpol. #politidk
  
  
  